als_Latn dik_Latn sag_Latn
Menaxheri i Çelsit, Hoze Murinjo, ka hedhur poshtë pretendimet e Garet Bejlit se La Liga është liga më e forta në planet. Ish-trajneri i Real Madridit dhe Interit insiston se liga numër një në rruzullin tokësor është Premierliga.
“Bejl e ka thënë këtë pasi luan në La Liga. Unë kam humbur La Ligën, por unë gjithashtu e fitova La Ligën, dhe i di qartë dallimet mes La Ligës dhe Premierligës”, ka deklaruar Murinjo. “Të shkosh në ndeshje duke e ditur se do të fitosh me siguri nuk është gjë e mirë. Në Spanjë gjithkush e di se cilat janë dy ekipet më të mira”, theksoi strategu portugez, i cili mori edhe një shembull mes futbollit anglez dhe spanjoll.
“Në Angli është e pamundur të arrish 100 pikë dhe të shënosh 126 gola, kurse në Spanjë jo. Nëse dikush e bën këtë në Angli mund të jetë ekipi më i mirë, por jo konkurrenca më e mirë”, theksoi ai.
als_Latn als_Latn als_Latn